b"\n_START_ARTICLE_\nAnalitzador de gasos d'escapament\n_START_PARAGRAPH_\nUn analitzador de gasos d'escapament o analitzador de CO d'escapament \xc3\xa9s un instrument utilitzat per poder mesurar, en l'escapament d'un cotxe, la quantitat de mon\xc3\xb2xid de carboni i altres gasos, causats per una combusti\xc3\xb3 incorrecta. La mesura del coeficient Lambda \xc3\xa9s la m\xc3\xa9s comuna._NEWLINE_Els principals sensors de CO (i altres tipus de gasos) utilitzats, s\xc3\xb3n els sensors d'infrarojos no-dispersius (NDIR) i sensors qu\xc3\xadmics. Els sensors de mon\xc3\xb2xid de carboni se solen emprar per avaluar la quantitat de CO en una ITV.  Per poder ser utilitzat en aquesta prova un analitzador ha de ser  homologat per al seu \xc3\xbas per l'autoritat competent. En el Regne Unit una llista dels analitzadors de gasos d'escapament acceptats oficialment per al seu \xc3\xbas en la prova MOT apareix a la p\xc3\xa0gina web del Departament de Transport.\n_START_SECTION_\nSensors de CO d'infraroigs nodispersius  (NDIR)\n_START_PARAGRAPH_\nEls sensors NDIR s\xc3\xb3n sensors espectrosc\xc3\xb2pics emprats per a detectar el CO en un ambient gas\xc3\xb3s per la seva absorci\xc3\xb3 caracter\xc3\xadstica.  Els components clau s\xc3\xb3n una font infraroja, un tub de llum, un filtre d'interfer\xc3\xa8ncia (longitud d'ona) i un detector d'infrarojos.  El gas \xc3\xa9s bombat  o es dif\xc3\xb3s al un tub de llum, i l'electr\xc3\xb2nica mesura l'absorci\xc3\xb3 de la longitud d'ona caracter\xc3\xadstica de la llum. Els sensors NDIR s'utilitzen sovint per a mesurar el mon\xc3\xb2xid de carboni. El millor d'ells t\xc3\xa9 sensibilitats de 20-50 PPM. _NEWLINE_La majoria dels sensors de CO estan totalment calibrats abans de sortir de f\xc3\xa0brica. Amb el temps, el punt zero del sensor ha de ser calibrat per mantenir l'estabilitat a llarg termini del sensor. Hi ha nous desenvolupaments que inclouen utilitzar sistemes microelectromec\xc3\xa0nics per abaixar els costos d'aquest sensor i poder crear dispositius m\xc3\xa9s petits. En els EUA, els Sensors NDIR t\xc3\xadpics estan en la gamma de 100$ a 1000$ ."